Woord van die week: ginnegaapArgieffoto (Foto: Sponchia, Pixabay) Woord: ginnegaap Betekenis: Laggend, oppervlakkig en verspot oor onbenullige sake gesels: Ons sou uitbundig agter in die kar ginnegaap (C.M. van den Heever). Plaas dat julle werk, staan julle met my en ginnegaap oor dans (N P. Laubscher). Die eerste nag het hulle tot twee-uur geginnegaap en toe gaan slaap (Mikro). Waar kom dit vandaan? Uit Nederlands ginnegappen (1648) ‘onhebbelik, ongemanierd, spottend giggel’, ‘n samestelling van verouderde Nederlandse streektaal ginniken ‘grinnik’ en verouderde Nederlandse streektaal gappen, ‘n wisselvorm van gabben ‘spottend of skertsend lag, babbel’ Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal. Ondersteun gerus hulle Borg ‘n Woord-projek.